CELEX: 62018TN0625
Language: el
Date: 2018-10-10 00:00:00
Title: Υπόθεση T-625/18: Προσφυγή της 10ης Οκτωβρίου 2018 — FT κατά ESMA

14.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/46
            
         
      Προσφυγή της 10ης Οκτωβρίου 2018 — FT κατά ESMA
      (Υπόθεση T-625/18)
      (2019/C 16/57)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: FT (εκπρόσωπος: Σ. Παππάς, δικηγόρος)
      
         Καθής: Ευρωπαϊκή Αρχή Κινητών Αξιών και Αγορών (ESMA)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση ESMA41-137-1154 του εκτελεστικού διευθυντή της Ευρωπαϊκής Αρχής Κινητών Αξιών και Αγορών (ESMA) της 9ης Αυγούστου 2018, με την οποία η ESMA ζητεί την ανάκτηση 12 000 ευρώ, ποσού που αντιστοιχεί στα δικαστικά έξοδα της ESMA στην υπόθεση F-39/14·
               
            
                  —
               
               
                  να ακυρώσει το σχετικό χρεωστικό σημείωμα υπ’ αριθ. No 4440180170 που εξέδωσε η ESMA την 10η Αυγούστου 2018·
               
            
                  —
               
               
                  να καταδικάσει την ESMA στα δικαστικά της έξοδα της καθώς και στα έξοδα της προσφεύγουσας στην παρούσα δίκη.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής η προσφεύγουσα προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο προβάλλεται παράβαση του άρθρου 98 του δημοσιονομικού κανονισμού (1), του άρθρου 60 του δημοσιονομικού κανονισμού της ESMA (2), του άρθρου 170 του Κανονισμού Διαδικασίας του Γενικού Δικαστηρίου, καθώς και της αρχής της ισότητας των όπλων των διαδίκων, καθώς το ποσό που υποτίθεται ότι οφείλει η προσφεύγουσα και αποτυπώνεται στις προσβαλλόμενες πράξεις δεν έχει καθοριστεί κατά τρόπο σύμφωνο προς το εν λόγω άρθρο 170 από το Γενικό Δικαστήριο.
               
            
                  2.
               
               
                  Με τον δεύτερο λόγο προβάλλεται ότι τα έξοδα που ζητεί ο καθού δεν είναι ανακτήσιμα, καθώς έχει παρέλθει το εύλογο διάστημα για την υποβολή του σχετικού αιτήματος.
               
            
                  3.
               
               
                  Με τον τρίτο λόγο προβάλλεται πρόδηλο σφάλμα εκτίμησης εκ μέρους του καθού ως προς την οφειλή της προσφεύγουσας, καθώς το ζητούμενο ποσό ύψους 12 000 ευρώ είναι υπέρογκο.
               
            
         (1)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ 2018, L 193, σ. 1).
      
         (2)  Απόφαση του διοικητικού συμβουλίου σχετικά με τον δημοσιονομικό κανονισμό της Ευρωπαϊκής Αρχής Κινητών Αξιών και Αγορών ESMA/2014/MB/38.